1 мая 2023 года лёгкаматорны самалёт Cessna 206 з сямю людзьмі на борце разбіўся ў джунглях у дэпартаменце Какета ў Калумбіі. Трое пасажыраў — пілот і двое дарослых — загінулі, але астатнія чацвёра — усе дзеці ва ўзросце ад 11 месяцаў да 13 гадоў — выжылі. Больш за пяць тыдняў яны знаходзіліся ў трапічных лясах, пакуль не былі выяўлены ратавальнікамі.

Пасажыры і экіпаж
-----------------

Самалёт пілатаваў Эрнанда Мурса Маралес. На борце ў якасці пасажыраў знаходзіліся Герман Мендоса Эрнандэс, а таксама Магдалена Мукутуй Валенсія і яе чацвёра дзяцей — 13-гадовая Леслі Мукутуй, 10-гадовая Селейні Мукутуй, 4-гадовая Тыен Нарыэль Раноке Мукутуй і 11-месячны Крысціян Нерыман Раноке Мукутуй. Сям’я была з ліку карэннага насельніцтва Калумбіі, знаёмая з навакольнымі джунглямі.

Катастрофа
----------

Раніцай 1 мая самалёт Cessna 206 выконваў рэйс з Араракуара ў Сан-Хасэ-дэль-Гуав’ярэ з 110 фунтамі грузу і шасцю пасажырамі, уключаючы двух дарослых, трох непаўналетніх і немаўля. Борт вылецеў у 06:42. У 07:15 пілот абвясціў аварыйную сітуацыю па прычыне адмовы рухавіка. Лётчык спрабаваў знайсці ў джунглях пляцоўку для аварыйнай пасадкі. Бліжэйшая ўзлётна-пасадачная паласа знаходзілася на адлегласці 33 марскіх міль. У 07:32 рухавік прыйшоў у парадак, але ў 07:43 ён зноў адмовіў. Самалёт спачатку ўрэзаўся ў дрэвы, пасля чаго ўпаў на зямлю. Абломкі авіямашыны знаходзіліся за 175 км на поўдзень ад Сан-Хасэ-дэль-Гуа’ярэ, над ракой Апапарыс

Пошукі
------

Пасля крушэння выжылыя адышлі ад абломкаў і пачалі блукаць па лесе. Ратавальнікі знайшлі абломкі Cessna 15 мая, праз два тыдні пасля катастрофы. Яны таксама выявілі прадметы, якія належалі дзецям, у тым ліку дзіцячую паілку і сляды імправізаванага сховішча, што сведчыла аб тым, што яны ўсё яшчэ жывыя. Праз яшчэ тыдзень быў знойдзены невялікі след.

У пошуках удзельнічалі падраздзяленні спецыяльнага прызначэння галоўнага камандавання Узброеных Сіл, пошукава-выратавальны персанал грамадзянскай авіяцыі, ваенная авіяцыя, члены грамадзянскай абароны, Чырвоны Крыж, нацыянальная пажарная служба і мясцовыя жыхары. Упраўленне грамадзянскай авіяцыі Калумбіі паведаміла, што да аперацыі прыцягнуты больш за 100 вайскоўцаў і тры сабакі-выратавальнікі. Да мерапрыемстваў далучыліся таксама прадстаўнікі карэнных народаў. Для пошукаў выкарыстоўваліся верталёты UH60, AC47 і Huey II, якія былі аснашчаны дынамікамі, здольнымі ахапіць тэрыторыю плошчай каля 1500 метраў. Калонкі перадавалі паведамленні на роднай мове дзяцей, запісаныя іх бабуляй. Салдаты з паветра скідавалі ў лес скрынкі з ежай, спадзеючыся дапамагчы выжылым, калі яны іх знойдуць.

Нарэшце 9 чэрвеня, на саракавы дзень, усе чацвёра дзяцей, якія самастойна выжылі, знойдзены і пасля эвакуіраваны ў горад Багату, сталіцу Калумбіі.

Па словах ратавальнікаў, дзеці падчас блукання па джунглях недаядалі і атрымалі мноства ўкусаў насякомых, але сур’ёзных праблем са здароўем ў іх не было

Зноскі
------

1. ↑  Walsh, Aoife.  Colombia plane crash: Four children found alive in Amazon after 40 days(англ.)  **(нявызн.)**?, *BBC News* (June 10, 2023). Праверана June 10, 2023.
2. ↑
3. ↑  Four children found in Colombian jungle 40 days after plane crash **(нявызн.)**, *Al Jazeera* (10 June 2023).
4. ↑  ASN Wikibase Occurrence # 311605 **(нявызн.)**, *aviation-safety.net*. Праверана 11 чэрвеня 2023.
5. 1 2 3  Cessna C206 crash in Colombia: the miracle we are still waiting for **(нявызн.)**, *viacionline.com* (18 мая 2023). Праверана 11 чэрвеня 2023.
6. ↑  Colombia plane crash: Children reportedly survived 16 days in jungle **(нявызн.)**, *BBC News* (18 May 2023).
7. ↑  Colombian plane crash: New clues found in search for lost children **(нявызн.)**, *BBC News* (24 May 2023).
8. ↑  Four children are missing after a plane crash in Colombia. Here’s what we know. **(нявызн.)**, *Washingtonpost* (20 мая 2023).
9. ↑  Four children found in Colombian jungle 40 days after plane crash **(нявызн.)**, *aljazeera* (10 чэрвеня 2023).
10. ↑  Missing children found after 40 days in Amazon survived like ‘children of the jungle,’ Colombian president says **(нявызн.)**, *CNN* (10 June 2023).
11. ↑  Colombia plane crash: Four children found alive in Amazon after 40 days Published **(нявызн.)**, *BBC News* (10 June 2023).
12. ↑  Mother of rescued Colombia children survived 4 days after jungle crash **(нявызн.)** (June 11, 2023). Праверана June 11, 2023.